Google îți va răspunde direct la întrebări fără să mai intri pe site-uri: Noua funcție ajunge și în Europa, dar nu o poți dezactiva
Google schimbă din temelii modul în care căutăm informații online, iar următoarea etapă din acest plan îndrăzneț vizează utilizatorii din mai multe țări europene, printre care Germania, Italia, Polonia, Spania și Irlanda. Funcția AI Overviews, deja testată pe scară largă în Statele Unite și Regatul Unit, începe să fie implementată și pe continent, marcând o ruptură majoră față de ceea ce era, până acum, experiența tradițională a căutării pe internet.